[{"text_idx": "#000000", "text": "Pressiteade: Estiko investeerib paremasse tulevikku la\u0308bi rohetehnoloogiate kasutuselevo\u0303tu"}, {"text_idx": "#000001", "text": "Baltikumi ja Skandinaavia juhtiv pakenditootja Estiko ja\u0308tkab jo\u0303uliselt tootmise moderniseerimist, et va\u0308hendada nii ettevo\u0303tte kui klientide o\u0308koloogilist jalaja\u0308lge ning tuua turule uus ja\u0308tkusuutlik tootekategooria."}, {"text_idx": "#000002", "text": "Estiko investeerib pakendiinnovatsiooni ning uute masinate soetamisse 2,4 miljonit eurot, millest 700 000 eurot rahastab Norra finantsmehhanism \u201cGreen ICT\u201d koosto\u0308o\u0308s Ettevo\u0303tluse Arendamise Sihtasutusega (EAS). Projekti ka\u0308igus paigutati tootmishoonesse uus tru\u0308kimasin, ta\u0308iendav plastiku regranuleerimise seade taaskasutuse suurendamiseks ning laserpuhastusseade tru\u0308kimasinates kasutatavate anilokside keskkonnasa\u0308a\u0308stlikuks puhastamiseks. Samuti laiendatakse olemasolevat ja\u0308relpo\u0303letit ning viiakse la\u0308bi ta\u0308iendavad arendused ressursiplaneerimise tarkvarale."}, {"text_idx": "#000003", "text": "Lisaks va\u0308lisrahastuse poolt toetatud projektile on Estiko oma tarnekindluse ning -ta\u0308psuse suurendamiseks teinud ta\u0308iendavaid investeeringuid ka ja\u0308relto\u0308o\u0308tluses ning ekstrusioonis. Eelmisel aastal soetati uus seitsmekihiline ekstruuder, mis vo\u0303imaldab toota uusi tooteid ja olemasolevaid senisest keskkonnasa\u0308a\u0308stlikumalt. Oluliselt suurenenud pakkematerjalide no\u0303udluse leevendamiseks investeeris Estiko ka tipptasemel laminaatorisse ja lo\u0303ikusmasinasse. Samuti soetati uus kotikeevitus- ja korgimasin, mis vo\u0303imaldab pakkuda uhiuusi tipptasemel pouch\u00ad-lahendusi ning sobivat pakendilahendust paljudele tootekategooriatele."}, {"text_idx": "#000005", "text": "Estiko-Plastari juhataja Meelis Ju\u0308rgensi so\u0303nul toovad teostatud investeeringud positiivse mo\u0303ju nii ettevo\u0303ttele ja selle klientidele kui ka u\u0308hiskonnale laiemalt. \u201ePakenditootjana on Estiko pu\u0308u\u0308elnud alati keskkonnaso\u0303bralikuma ja -hoidlikuma tootmise poole. Lisaks on ka tarbijad ja\u0308rjest rohkem liikumas rohelisemate lahenduste poole, misto\u0303ttu on meie roll olla suunana\u0308itaja. Ta\u0308nu teostatud investeeringutele saame no\u0303udlust ta\u0308ita varasemast oluliselt ressursisa\u0308a\u0308stlikumalt, va\u0308hendades seejuures nii meie klientide kui ettevo\u0303tte enda CO2 jalaja\u0308lge,\u201c so\u0303nas Ju\u0308rgens."}, {"text_idx": "#000006", "text": "2030. aastaks peab ko\u0303ikidel Euroopa Liidu turul olevatel pakenditel olema tagatud korduvkasutatavus vo\u0303i ringlusesse vo\u0303etavus. Seeto\u0303ttu jagub pakendito\u0308o\u0308stusel va\u0308ljakutseid ku\u0308llaga."}, {"text_idx": "#000007", "text": "Ju\u0308rgensi so\u0303nul luuakse projekti kaudu ka 12 uut to\u0308o\u0308kohta. Samuti on Estiko masinate lisandumisel koolitanud aktiivselt va\u0308lja nii olemasolevat to\u0308o\u0308jo\u0303udu kui va\u0308rvanud ka lisaks, et tagada pu\u0308siv pakendite tootmine ja tarnimine. \u201eVaatamata keerulistele aegadele on no\u0303udlus pakendite ja\u0308rele pu\u0308sivalt ko\u0303rge, seda eriti toiduaineto\u0308o\u0308stustes. See on olnud meie strateegiline valik. Kogu arenguprotsess ja uued masinad aitavad Estikol saavutada parema digitaliseerituse protsesside ja\u0308lgimiseks ja juhtimiseks, et hoida oma taset ko\u0303rgel ning olla ja\u0308tkuvalt hinnatud ja va\u0308a\u0308riline partner oma klientide seas,\u201c lausus Ju\u0308rgens."}, {"text_idx": "#000008", "text": "Kogu kahe aasta jooksul tehtud investeeringute maht on 5,7 miljonit eurot."}, {"text_idx": "#000009", "text": "Eesti-Norra koosto\u0308o\u0308programmi \u201eGreen ICT\u201c eesma\u0308rgiks on toetada Eesti ettevo\u0303tjate ja\u0308tkusuutlikku arengut. Toetuse andmise eesma\u0308rgiks on Eesti ja Norra innovatsioonialase a\u0308rikoosto\u0308o\u0308 suurendamine ning ettevo\u0303tete lisandva\u0308a\u0308rtuse kasv ressursisa\u0308a\u0308stu edendavate projektide abil. Rohkem infot projekti kohta leiate siit."}, {"text_idx": "#000010", "text": "Estiko-Plastar on tunnustatud kestliku la\u0308henemise eest"}, {"text_idx": "#000012", "text": "Kuula: kuidas Estiko-Plastar rajab teed ja\u0308tkusuutlikkuseni"}, {"text_idx": "#000016", "text": "Aita\u0308h, et liitusid meie uudiskirjaga!,\nPo\u0303nevad uudised on sinu poole teel."}, {"text_idx": "#000017", "text": "Ta\u0308name Teid pa\u0308ringu eest!Vastame esimesel vo\u0303imalusel."}, {"text_idx": "#000018", "text": "Po\u0303nevad uudised on Teie poole teel."}, {"text_idx": "#000019", "text": "Po\u0303nevad uudised on sinu poole teel."}, {"text_idx": "#000020", "text": "Parema veebiku\u0308lastuse pakkumiseks kasutame sel lehel ku\u0308psiseid."}, {"text_idx": "#000021", "text": "Veebilehe kasutamist ja\u0308tkates no\u0303ustute ku\u0308psiste kasutamisega. Rohkem infot"}]